Frank Leslie

Frank Leslie (født 29. mars  1821 i Ipswich i England, død 10. januar 1880) var en engelskfødt amerikansk gravør, illustratør og utgiver av familieblader.


== Liv og virke ==


=== Bakgrunn ===
Leslie ble født  som Henry Carter, og var sønn av Josef Noll, innehaver av en gammel og veletablert hanskefabrikk. Han ble utdannet i Ipswich og fikk handelsutdannelse i London. Som gutt på vei til og fra skolen gikk han innom en sølvsmeds butikk og viste stor interesse i gravørenes arbeide med sølv og gull. Han la merke til verktøyene som ble brukt, og måten de brukte dem på, og han fikk det nødvendige verktøy for å gjøre arbeidet selv.I en alder av 13 år gjorde han sine første tre graveringer av våpenskjold i sin hjemby.


=== Til London ===
17 år gammel ble han sendt til London for å lære mer om hanskearbeide og hans onkels omfattende tørrvarehandel, men hvert øyeblikk han kunne avse fra det «triste slitet på pulten og med tørrvarene» lagde han skisser, tegninger eller graveringer. Hans far, onkel og slektninger var imot hans kunstneriske ambisjoner, slik st han var nødt til å holde sitt arbeid hemmelig for dem.
Han bidro med skisser til Illustrated London News, signerte de ikke for å forsikre sin anonymitet. Disse var så hjertelig velkomme at han til slutt ga opp handel og ble leder av graveringen i journalen. Han var ekspert og fant opp nye arbeidsmetoder. Det var her han lærte systemet om å regulere lys og skygge-effekter – et system som han var den første til å introdusere i USA.
Han ble først gift i England og fikk tre sønner med sin første kone; Harry, Alfred og Scipio. Paret ble separert i 1860. Han skiftet navn til Frank Leslie i 1857.


=== USA ===

I 1853 kom han til New York City for å gravere tresnitt for P. T. Barnum's kortvarige Illustrated News. Etter dette begynte å publisere den første av sine mange illustrerte journalistiske foretak, Leslie's Ladies' Gazette of Fashion and Fancy Needlework, med gode tresnitt av Leslie & Hooper, et partnerskap som ble oppløst i 1854. The New York Journal fulgte snart etter, med Leslie's Illustrated Weekly (1855) (kalt Leslie's Weekly), The Boy's and Girl's Weekly, The Budget of Fun, og mange andre. Frank Leslie's Illustrated News inneholdt nyheter så vel som underholdning. Frank Leslie's Weekly overlevde fram til 1922.Illustrasjoner av Leslie og hans kunstnere fra slagmarken under den amerikanske borgerkrig er vel ansett for deres historiske verdi. 
Han var representert på Verdensutstilingen i Paris i 1867 og fikk premie der for sine kunstneriske arbeider.


=== Annet ekteskap ===
Da redaktøren av Frank Leslie's Lady's Magazine var blitt syk, sa Miriam Folline Squier seg villig til å tre inn i oppgaven og den syke redaktør fikk ikke lønn. Redaktøren døde, og fru Squier tok på seg stillingen permanent kort tid etterpå, i 1874, ble hun og Leslie gift. Det var hans andre ekteskap, og hennes tredje. Deres sommersted, Interlaken, lå i Saratoga Springs i, New York, hvor de underholdt mange av tidens kjente personer .I 1877 foretok de en flott togtur fra New York til San Francisco i selskap med mange venner. Miriam Leslie skrev sin bok Fra Gotham til Golden Gate  hvor hun forteller om denne turen. Som følge av utgiftene med turen, og under depresjonen forlot  Leslie forretningen med gjeld.

Da Frank Leslie døde i 1880 beløp gjelden seg til 300 000 dollar og hans testamente var omtvistet. Miriam Leslie overtok virksomheten og fikk den til å lønne seg. Hun gikk så langt som å få sitt navn byttet ut med Frank Leslie i juni 1881. Hun var en kjent feminist og forfatter i sin egen rett. 
Både han og husstruen er gravlagt på Woodlawn Cemetery i Bronx i New York City.


== Referanser ==


== Eksterne lenker ==
(en) Frank Leslie hos Find a Grave
Mrs. Frank Leslie, page 459 in: A woman of the century; fourteen hundred-seventy biographical sketches accompanied by portraits of leading American women in all walks of life. Editors: Frances Elizabeth Willard, Mary Ashton Rice Livermore Publisher: Moulton, Buffalo, NY